CIA shpreh shqetësimin për rrjedhjen e dokumentave
Zyrtarët amerikanë nuk konfirmojnë nëse dokumentet që ka nxjerrë WikiLeaks janë të CIA-s.
Një zëdhënës i CIA-s nuk pranoi të komentonte dje lidhur me vërtetësinë e 8 mijë e 771 dokumentave, por argumentoi se nuk ka dyshim për synimin e WikiLeaks “për të dëmtuar aftësinë e agjencive të zbulimit për të mbrojtur Amerikën nga terroristët dhe armiq të tjerë”. Në konferencën e përditshme për shtyp dje, zëdhënësi i Shtëpisë së Bardhë Sean Spicer tha se gjithkush duhet të jetë i shqetësuar për këtë shkelje: Ashtu si CIA, zoti Spicer refuzoi të konfirmonte vërtetësinë e dokumentave të WikiLeaks. Por disa ekspertë të sigurisë kibernetike dhe ish-zyrtarë të zbulimit që I kanë analizyar ato, i thanë Zërit të Amerikës se duket që ato të jenë të vërteta. Profesori për Marrëdhënie Ndërkombëtare, Jonathan Aronson i Universitit të Kalifornisë së Jugut thotë se dokumentat thjesht tregojnë se CIA ka bërë punën e vet: WikiLeaks tha se i kishte siguruar dokumentat nga një ish-haker që punonte për qeverinë amerikane. Dhe një zyrtar i zbulimit amerikan i tha Zërit të Amerikës, pa dashur të identifikohej, se duket që burimi të ketë qenë një kontraktor i CIA-s. Por më shqetësuese për zyrtarë aktualë dhe të kaluar amerikanë dhe perëndimorë, është mundësia e përfshirjes ruse. Një raport i agjencive të zbulimit në janar, arrinte një përfundim “shumë bindës” se zbulimi rus kishte një marrëdhënie të vazhdueshme me WikiLeaks. Mes diplomatëve të huaj kanë filluar të shtohen shqetësimet rreth publikimeve të fundit nga WikiLeaks të dokumenteve që supozohet se tregojnë detaje të mjeteve të sofistikuara të hakerimit të përdorura nga agjentët e zbulimit amerikan. I pyetur sot rreth dokumenteve, ministri i jashtëm rus Sergei Lavrov tha se ai gjithmonë është përpjekur të mos e marrë telefonin celular me vete në takime sensitive për të shmangur përgjimet ndaj tij. tha zoti Lavrov. Lavrov iu referua akuzave të parashtruara në dokumentat e WikiLeaks se Agjencia Qendrore e Zbulimit ka mjete për të hakeruar telefonat inteligjentë dhe disa tipe televizorësh duke lejuar agjencitë të spiunojnë nga distanca përmes mikrofonëve të këtyre pajisjeve. Lavrov tha gjithashtu se ndërsa Rusia është fajësuar për hakerimet e fundit në Shtetet e Bashkuara bazuar në shenjat dixhitale të lëna pas sulmeve, dokumentat e WikiLeaks tregojnë se CIA ka aftësinë të maskojë hakerimet e saj dhe t’i bëjë të duken si të kryera nga shtete të tjera, përfshi Rusinë. Në një deklaratë, WikiLeaks tha se CIA “humbi kontrollin e shumicës së arsenalit të saj të hakerimit.” Grupi tha se mjetet kibernetike u shpërndanë mes disa ish hakerave të qeverisë amerikane dhe një prej tyre ia dha materialet Wikileaks. CIA tha të mërkurën se WikiLeaks po dëmton interesat e sigurisë së Amerikës dhe po ndihmon armiqtë e vendit. tha zoti Lavrov. Zëdhënësi i ministrisë së jashtme kineze, Geng Shuang shprehu gjithashtu shqetësim rreth zbulimeve të WikiLeaks dhe tha se Kina “kundërshton të gjitha format e hakerimit.” “I bëjmë thirrje Shteteve të Bashkuara të ndalin përgjimet, monitorimet, vjedhjen e sekreteve dhe hakerimet ndaj Kinës dhe vendeve të tjera. Kina do të mbrojë me vendosmëri sigurinë në internet”, tha ai. Në fillim të javës, WikiLeaks publikoi mijëra faqe të atyre që i quajti dokumente sekrete të CIA-s që ekspozojnë “gjithë kapacitetin hakerues të agjencisë së zbulimit.”